కనుల పండువగా శేషవాహన సేవ
- Feb 22, 2021 , 01:37:13
భక్తిశ్రద్ధలతో పార్వతీ రామలింగేశ్వరుల ఊరేగింపు
చెర్వుగట్టు బ్రహ్మోత్సవాల్లో నేడు అగ్నిగుండాలు
నార్కట్‌పల్లి, ఫిబ్రవరి 21 : చెర్వుగట్టు శ్రీ పార్వతీ జడల రామలింగేశ్వరస్వామి బ్రహ్మోత్సవాల్లో భాగంగా ఆదివారం తెల్లవారుజామున శేషవాహన సేవ కనుల పండువగా జరిగింది. భక్తుల జయజయ ధ్వానాలు, శివసత్తుల పూనకాల నడుమ స్వామివారి సేవా కార్యక్రమాలను ప్రధానార్చకుడు పోతులపాటి రామలింగేశ్వరశర్మ అంగరంగ వైభవంగా నిర్వహించారు. మరోవైపు ఆలయంలో దీక్షా హోమాలు, రుద్రహోమం, బలిహరణం, సరస్వతీ పూజ, మహాన్యాసపూర్వక ఏకాదశ రుద్రాభిషేకం, మహానివేదన, నీరాజన మంత్రపుష్పం, ఆంజనేయ స్వామికి లక్ష తమలపాకుల అర్చన జరిపించారు. కార్యక్రమంలో ఆలయ చైర్మన్‌ మేకల అరుణారాజిరెడ్డి, ఇన్‌చార్జి ఈఓ మహేంద్రకుమార్‌, ధర్మకర్తలు పాల్గొన్నారు.
నేడు అగ్నిగుండాలు...
బ్రహ్మోత్సవాల్లో భాగంగా సోమవారం తెల్లవారుజామున స్వామివారి అగ్నిగుండాలు, పర్వతవాహన సేవ ఘనంగా నిర్వహించనున్నారు. రైతులు తాము పండించిన ఆముదాలు, కందులు, చిరు ధాన్యాలు తీసుకువచ్చి అగ్ని గుండంలో వేసి మొక్కు తీర్చుకుంటారు. ఈ సందర్భంగా భక్తులంతా ఓం నమఃశివాయ నామాన్ని స్మరిస్తూ కణకణలాడే నిప్పుల పైనుంచి నడుస్తారు.
kanula panduvagaa seshavahana seva
- Feb 22, 2021 , 01:37:13
bhaktishraddhalatho paarvatii ramalingeshwarula ooregimpu
chervugattu brahmotsavallo nedu agnigundaalu
narcatempalli, fibravari 21 : chervugattu shree paarvatii jadala ramalingeswaraswamy brahmotsavallo bhagamga aadivaaram tellavaarujaamuna seshavahana seva kanula panduvagaa jarigindi. bhaktula jayajaya dhwaanaalu, sivasattula poonakaala naduma swaamivaari seva kaaryakramaalanu pradhaanaarchakudu pothulapaati ramalingeswarasarma angaranga vaibhavangaa nirvahinchaaru. marovaipu aalayamlo deeksha homalu, rudrahomam, baliharanam, saraswati pooja, mahanyasapurvaka ekaadasa rudrabhishekam, mahanivedana, neeraajana mantrapushpam, aanjaneya swaamiki laksha tamalapaakula archana jaripinchaaru. kaaryakramamlo aalaya chairman mekala arunarajireddy, innchargi eoo mahendrakumarsham, dharmakartalu paalgonnaaru.
nedu agnigundaalu...
brahmotsavallo bhagamga somavaram tellavaarujaamuna swaamivaari agnigundaalu, parvatavaahana seva ghanamgaa nirvahinchanunnaaru. raitulu taamu pandinchina aamudaalu, kandulu, chiru dhaanyaalu teesukuvacchi agni gundamlo vesi mokku teerchukuntaaru. ee sandarbhamgaa bhaktulanta om namahsivaaya naamaanni smaristuu kanakanalade nippula painunchi nadustaaru.